קרוליין פולצ'ק

קרוליין אליזבת' פולצ'ק (באנגלית: Caroline Elizabeth Polachek; נולדה ב-20 ביוני 1985) היא זמרת-יוצרת פופ אמריקאית. הייתה מועמדת לשני פרסי גראמי.  

ביוגרפיה
פולצ'ק נולדה ב־20 ביוני 1985 במנהטן לג'יממס מונטל פולצ'ק, חוקר היסטוריה סינית ומוזיקאי קלאסי, ואלזיבת' אלן. משפחתה עברה לטוקיו שביפן בה התגוררה מגיל שנה עד שש, ולאחר מכן התיישבה ב שבקונטיקט.

 קריירה 
 2006-2012: צ'יירליפט ותחילת קריירה 
פולצ'ק הקימה יחד עם אהרון פנינג את הצמד צ'יירליפט בשנה השנייה ללימודיהם באוניברסיטת קולורדו. הם עברו לניו יורק, שם למדה פולצ'ק אומנות באוניברסיטת ניו יורק ושם הצטרף לצמד פטריק וימברלי. ב-2007 הוציאו את מיני אלבומם הראשון "Daylight Savings" וב-2008 יצא אלבום הבכורה שלהם "Does You Inspire You". חברת אפל השתמשה ברצועה "Bruises" מתוך האלבום לפרסומת עבור אייפוד נאנו. בשנת 2012 יצא אלבומם השני "Something".

 2013-2015: Arcadia 
ב-2013 החלה פולצ'ק להופיע תחת השם "רמונה ליזה" וב-15 באפריל 2014 הוציאה את האלבום Arcadia תחת שם זה. ב-5 בספטמבר 2014 הוציאה את המיני אלבום "Dominic" וב-9 במרץ 2015 הוציאה את המיני אלבום "Piano Versions", שניהם תחת השם "רמונה ליזה".

 2016-2017: התפרקות צ'יירליפט ו־Drawing the Target Around the Arrow 
ב-2016 הוציאו צ'יירליפט את אלבומם השלישי והאחרון "Moth". בדצמבר 2016 הלהקה הודיעה על התפרקותה ושתערוך סיבוב פרידה ב-2017.

בינואר 2017 הוציאה פולצ'ק את אלבומה השני Drawing the Target Around the Arrow תחת השם CEP (ראשי התיבות של שמה). פולצ'ק הייתה אמורה להופיע בפסטיבל המוזיקה מוגפסט ב-2018, אבל בדצמבר 2017 ביטלה את הופתעה אחרי שהפסטיבל פרסם רשימה של נשים, טרנסג'נדריות וא-בינאריות שיופיעו השנה. לאחר מכן הבהירה כי איננה מעוניינת להיות אומנית שנבחרת להופיע על בסיס המגדר שלה, ושההצגה שלה יחד עם אומניות על סמך המגדר איננה קשורה למוזיקה אלא לרצון של הפסטיבל לשווק את עצמו.

 2019-2021: Pang 
ביוני 2019, הוציאה פולצ'ק את השיר  "Door", שפורסם בשמה המלא. ב-24 ביולי 2019 פולצ'ק הוציאה שני שירים נוספים מהאלבום - "Ocean of Tears" ו־"Parachute". הסינגל הרביעי, "So Hot You're Hurt My Feelings", יצא ב-16 בספטמבר 2019 ובשנת 2024 הגיע למעמד זהב בארצות הברית. ב-14 באוקטובר 2019 יצא הסינגל "Look at Her Now". ב-18 באוקטובר 2019 יצא לאור האלבום.

ב-16 באפריל 2021 יצא לאור אלבום רמיקסים בשם "Standing at the Gate: Remix Collection", שכלל 7 רצועות רמיקס וגרסת קאבר לשיר "Breathless" של הקורס.

 2021-הווה: Desire, I Want Turn Into You 
בספטמבר 2021 הוכרז שפולצ'ק תהיה מופע החימום בסיבוב ההופעות של דואה ליפה בארצות הברית. סיבוב ההופעות החל ב-9 בפברואר 2022.

ב-14 ביולי 2021 הוציאה פולצ'ק את הסינגל "Bunny is a Rider". בדצמבר מגזין פיצ'פורק דירג אותו במקום הראשון ברשימת 100 השירים הטובים ביותר שיצאו בשנת 2021. ב-9 בפברואר 2022 יצא לאור הסינגל השני מהאלבום "Billons".  עבור הסרט המיניונים: עלייתו של גרו שיצא לאקרנים ב-1 ביולי 2022 הקליטה קאבר ל"Bang Bang (My Baby Shot Me Down)". ב-17 באוקטובר 2022, הוציאה את הסינגל השלישי מתוך האלבום "Sunset".  ב-5 בדצמבר 2022, הוציאה פולצ'ק את הסינגל הרביעי מתוך האלבום "Welcome to My Island" והודיעה כי אלבומה ייצא ב-14 בפברואר 2023. האלבום הועמד לפרס גראמי בקטגוריית "האלבום הלא קלאסי המעובד הטוב ביותר בטקס פרסי גראמי ה-66. 

ב-31 בינואר 2023 הוציאה את הסינגל "Blood and Butter" וב-6 באפריל 2023 הוציאה את הסינגל השישי והאחרון מהגרסה הרגילה של האלבום "Smoke".

ב-13 ביוני 2023 חיממה פולצ'ק את דה 1975 בהופעתם בדבלין.

ב-17 באוקטובר 2023 הוציאה פולצ'ק את הסינגל Dang. ב-7 בפברואר 2024 הוציאה פולצ'ק רמיקס לשירה Butterfly Net עם וייס בלאד. שני הסינגלים האלו נכללו בשחרור המחודש של האלבום, Everasking Edition, שיצא שבוע לאחר מכן, ב-14 בפברואר 2024, ושנה לאחר תאריך יציאת האלבום המקורי.

ב-2 במאי 2024 יצא השיר "Starburned and Unkissed" לסאונדטראק של הסרט ראיתי את הטלוויזיה זוהרת.

 אמנותיות 
 שיתופי פעולה 
ב-2013 השתתפה ברצועות "Chamakay" ו"Chosen" של Blood Orange (דב היינס) באלבומו "Cupid Deluxe". ב-2013 היא השתתפה בכתיבה ובהפקה של הרצועה No Angel באלבום Beyoncé של ביונסה. עקב מעורבתה בכתיבה ובהפקת השיר, המועמדות של Beyoncé לפרס גראמי עבור אלבום השנה בטקס פרסי הגראמי ה-57 כללה אותה.

ב-2016 השתתפה בסינגל "Ashes of Love" של דני אל הארל. ב-2017 השתתפה במיקסטייפ "Pop 2" של צ'ארלי XCX ברצועה "Tears" וסיפקה קולות רקע ללא קרדיט ברצועה "Delicious".

ב-4 בנובמבר 2021 הוציאה צ'ארלי XCX את הסינגל "New Shapes" בהשתתפות כריסטין אנד דה קווינס ופולצ'ק לאלבום "Crash", שיצא לאור ב-2022. במרץ 2022, המפיק האוסטרלי פלום את הסינגל "Sirens" בו השתתפה. 

ב-2024 התארחה פולצ'ק ברמיקס של "Everything is Romantic" מתוך אלבום הרמיקסים של צ'ארלי XCX, האלבום Brat and It's Completely Different but Also Still Brat.

 דיסקוגרפיה 
 אלבומי אולפן 
 2014: Arcadia (תחת השם רמונה ליזה)
 2017: Drawing the Target Around the Arrow (תחת CEP)
 2019: Pang
 2023: Desire, I Want to Turn Into You

קישורים חיצוניים

הערות שוליים

קטגוריה:מוזיקאיות אמריקאיות
קטגוריה:פזמונאיות אמריקאיות
קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:אמריקאיות ממוצא יהודי
קטגוריה:אמריקאים ממוצא סלובקי
קטגוריה:אמריקאיות שנולדו ב-1985
קטגוריה:אמריקאים שנולדו ב-1985